recursal/SuperWikiNEXT-32B huggingface dataset:
| * பா
* உ
* தொ
ஓவர்லார்ட் நடவடிக்கை(நார்மாண்டி படையெடுப்பு) |
| --- |
| 
**முன்னேற்பாடுகள்**

அட்லாண்டிக் சுவர் – 
பாடிகார்ட் – ஃபார்ட்டிட்யூட்  – செப்பலின் – 
ஒருங்கிணைந்த குண்டுவீச்சுத் தாக்குதல் – 
போஸ்டேஜ் ஏபிள் – 
டைகர்
**வான்வழித் தாக்குதல்**
பிரிட்டானிய வான்வழிப் படையிறக்கம் – 
அமெரிக்க வான்வழிப் படையிறக்கம்
**நார்மாண்டி படையிறக்கம்**
**அமெரிக்கக் கடற்கரைகள்**
ஒமாகா – 
யூடா – 
போய்ண்ட் டியோக்
**பிரிட்டானிய/கனடியக் கடற்கரைகள்**
சுவார்ட் – 
ஜூனோ – 
கோல்ட்
**ஓவர்லார்ட்**
**அமெரிக்கப் பகுதி**
கேரன்டான்  – 
செர்போர்க்
**பிரிட்டானிய/கனடியப் பகுதி**
கான் – 
பெர்ச் – 
லே மெஸ்னில்-பேட்ரி – 
வில்லெர்ஸ்-போக்காஜ் – 
மார்ட்லெட் – 
எப்சம் – 
விண்டசர் – 
சார்ண்வுட்  – 
ஜூப்பிட்டர் – 
 இரண்டாம் ஓடான்
குட்வுட் – 
அட்லாண்டிக் – 
வெர்ரியர் முகடு – 
**உடைத்து வெளியேற்றம்**

கோப்ரா – 
சுபிரிங்  – 
புளூகோட்  – 
டோட்டலைசு – 
லியூட்டிக்  – 
டிராக்டபிள்  – 
குன்று 262 – 
ஃபலேசு – 
பிரெஸ்ட் – 
பாரிசு
**கடல் மற்றும் வான் நடவடிக்கைகள்**
உஷாண்ட் சண்டை – 
லா கெய்ன்
**துணை நடவடிக்கைகள்**

டிங்சன் – 
சாம்வெஸ்ட்  – 
டைட்டானிக்  – 
ஜெட்பர்க்  – 
புளூட்டோ  – 
மல்பெரி – 
டிராகூன்
 |

**ஒருங்கிணைந்த குண்டுவீச்சுத் தாக்குதல்** (*Combined Bomber Offensive*) என்பது இரண்டாம் உலகப் போரில் அமெரிக்க-பிரிட்டானிய வான்படைகள் நாசி ஜெர்மனி மீது நிகழ்த்திய தொடர் குண்டுவீச்சுத் தாக்குதலைக் குறிக்கிறது. இது இரண்டாம் உலகப் போரின் மேல்நிலை உத்தி குண்டுவீச்சுத் தாக்குதல்களில் (Strategic Bombing) ஒன்றாகும்.

1943-44ல் ஜெர்மானிய வான்படையான லுஃப்ட்வாஃபேவை அழிப்பதற்காகத் தொடங்கப்பட்ட இத்தாக்குதல் நடவடிக்கைக்கு, பின்னர் ஜெர்மனியின் வி-ரக எறிகணைத் தளங்களை அழித்தல் (ஜூன் 1944), போக்குவரத்து கட்டமைப்பினை நாசமாக்குதல் (நார்மாண்டிப் படையெடுப்புக்கு முந்தைய மாதங்களில்), எரிபொருள் தொழிற்சாலைகளை அழித்தல் (செப்டம்பர் 1944) ஆகிய இலக்குகளும் அளிக்கப்பட்டன. போரின் இறுதி நாட்களில் ஜெர்மானியப் படைப் பிரிவுகளை அழிக்கவும் இந்த குண்டுவீச்சுத் தாக்குதல்கள் பயன்படுத்தப்பட்டன. இத்தாக்குதலில் பிரிட்டானிய வான்படை குண்டுவீசி விமானங்கள் ஆரம்பத்தில் இரவு நேரங்களில் மட்டும் தங்கள் தாக்குதல்களை நிகழ்த்தின. போரின் இறுதி காலத்தில் ஜெர்மானிய வான்படை பெரும்பாலும் அழிக்கப்பட்ட பின்னரே பகல் நேரத்தில் தங்கள் தாக்குதல்களை நிகழ்த்தின. ஆனால் துவக்கத்திலிருந்தே அமெரிக்க வான்படை குண்டுவீசிகள் பகலில் பெருங்கூட்டங்களாகச் சென்று ஜெர்மனியின் மீது குண்டுவீசின. 

ஜெர்மனி மீதான குண்டுவீச்சுத் தாக்குதல் திட்டம் முதன் முதலில் 1943ம் ஆண்டு அமெரிக்க லெப்டினன்ட் ஜெனரல் ஐரா ஈக்கர் என்பவரால் முதலில் முன்வைக்கப்பட்டது. இதில் பின்வரும் இலக்குகள் வகுக்கப்பட்டிருந்தன:

உடனடி இலக்கு: ஜெர்மானிய வான்படையின் சண்டை வானூர்திகளின் எண்ணிக்கையைக் குறைத்தல்
முதல் நிலை இலக்குகள் : ஜெர்மானிய வானூர்தி தொழிற்சாலைத் துறை, நீர்மூழ்கிக் கப்பல் கட்டுந்தளங்கள், எரிபொருள் கட்டமைப்பு, குண்டுப் பொதிகை தொழிற்சாலைகள் ஆகியவற்றை அழித்தல்
இரண்டாம் நிலை இலக்குகள்: செயற்கை ரப்பர் தொழிற்சாலைகள், இராணுவ ஊர்தித் தொழிற்சாலைகள் ஆகியவற்றை அழித்தல்.

ஜூன் 10, 1943ம் ஆண்டு இந்த குண்டுவீச்சுத் தாக்குதல் தொடங்கியது. ஆரம்பத்தில் ஜெர்மானிய வான்படையினை அழிக்க முயற்சிகள் மேற்கொள்ளப்பட்டன. பின்னர் 1944ல் நார்மாண்டிப் படையெடுப்புக்குத் துணையாக பிரான்சின் போக்குவரத்து கட்டமைப்பின் மீது பெரும் தாக்குதல்கள் மேற்கொள்ளப்பட்டன. மேலும் இத்தாக்குதலின் ஒரு பகுதியாக ஜெர்மானியத் தொலைதூரத் தாக்குதல் ஆயுதத் திட்டத்தை அழிக்க கிராஸ்போ நடவடிக்கையும் மேற்கொள்ளப்பட்டது.
**செப்புக் காலம்** என்பது, மனித பண்பாட்டு வளர்ச்சியில், தொடக்ககால உலோகக் கருவிகள் தோன்றிய ஒரு கால கட்டம் ஆகும். கி.மு. 4300 க்கும், 3200 க்கும் இடைப்பட்ட செப்புக் காலத்தில், சிந்துவெளி நாகரிகப் பகுதிகளில் கிடைத்த *செராமிக்* பொருட்கள், தெற்கு துருக்மெனிஸ்தான், வடக்கு ஈரான் ஆகிய பகுதிகளில் கிடைத்த செராமிக் பொருட்களுடன் ஒத்திருக்கின்றன. இது, இக்காலத்தில் இப்பகுதிகளிடையே குறிப்பிடத்தக்க போக்குவரத்துக்களும், வணிகமும் நடைபெற்றிருப்பதைக் காட்டுகிறது .

ஐரோப்பாவுடன் ஒப்பிடும்போது, மத்திய கிழக்குப் பகுதிகளில் செப்புக்காலம் மிக முன்னதாகவே தொடங்கிவிட்டது. எனினும், செப்புக் காலத்திலிருந்து, முழுமையான வெண்கலக் காலத்துக்கான மாற்றம் ஐரோப்பாவில் மிக விரைவாக இடம்பெற்றது. செப்புக் காலம், மரபுவழியான முக்கால முறைக்கு (three-age system) உள்ளேயே ஒரு மாறும் காலமாக, புதிய கற்காலத்துக்கும், வெண்கலக் காலத்துக்கும் இடையே நிலவியது. செப்பு முதலில் அதிகமாகப் பயன்படுத்தப்பட்டதாகத் தெரியவில்லை. எனினும், தகரம் (tin) மற்றும் வேறு உலோகங்களுடன் சேர்த்துக் கலப்புலோகம் ஆக்குவது விரைவாகவே தொடங்கிவிட்டது. இதனால், செப்புக் காலத்தையும் அக்காலத்துக்குரிய பண்பாட்டையும் பிரித்து அறிவது கடினமானது.

இதனால், இப் பாகுபாட்டை, தென்கிழக்கு ஐரோப்பா, மேற்கு மற்றும் மத்திய ஆசியா போன்ற உலகின் சில பகுதிகளில் மட்டுமே தொல்லியலாளர்கள் பயன்படுத்துகிறார்கள். இப் பகுதிகளில் செப்புக் காலம் கி.மு. 4 ஆவது ஆயிரவாண்டுகளை அண்டி நிலவியது. சில சமயங்களில், அமெரிக்க நாகரிகங்கள் தொடர்பிலும் இப் பாகுபாடு பயன்படுத்தப்படுகின்றது. இப்பகுதிகளில், செப்பும், அதன் கலப்புலோகங்களும், ஐரோப்பியரின் வருகைக்கு முன்னமே பயன்படுத்தப்பட்டு வந்தது. மிகப் பழைய செப்பு அகழிடங்கள் இன்றைய மிச்சிகன் மற்றும் விஸ்கோசின் பகுதிகளில் உள்ளன. இவை, புதிய உலகில் காலத்தால் முந்தியவையாக இருப்பதுடன், உலகின் மிகப் பழையனவற்றுள்ளும் அடங்குகின்றன. இப்பகுதிகளில் செப்பு, கருவிகள் மற்றும் வேறு சாதனங்கள் செய்வதற்கும் பயன்பட்டது. இங்கே கிடைத்த இத்தகைய பொருட்களுடைய காலம் கி.மு 6000 தொடக்கம் கி.மு. 3000 வரை என்பதாகக் கணிக்கப்பட்டுள்ளது.

குறிப்புகள்
-----------

1. ↑  பர்போலா, அஸ்கோ: "சிந்துவெளி எழுத்துக்கள் பற்றிய ஆய்வு (Study of the Indus Script)", ப 2,3. மே 2005 (ஆங்கில மொழியில்)
ஒரு n குறியீடுகளின் **மாறிசைக்குலம்** (Alternating Group on n objects) என்பது கணிதத்தில், குறிப்பாக, குலக்கோட்பாட்டில், சமச்சீர் குலம் Sn இன் ஒரு முக்கியமான உட்குலம். அது முடிவுறு கணம் {{\displaystyle 1,2,...n}} இனுடைய இரட்டை வரிசைமாற்றங்களின் குலமாகும்.

வரிசைமாற்றத்தின் குறி
---------------------

ஒரு வரிசைமாற்றம் {\displaystyle A}-இன் குறி (Sign, Signature)என்பது +1 ஆகவோ -1 ஆகவோ வரையறுக்கப்படும். ஒற்றைப்படை வரிசைமாற்றமாயிருந்தால் அதன் குறி -1. இரட்டைப்படையாயிருந்தால், +1. இதற்குக் குறியீடு: {\displaystyle sgn(A)} அல்லது {\displaystyle \epsilon (A).}
இப்பொழுது **சமச்சீர் குலம்**  {\displaystyle S\_{n}} **க்கும் 2-ஆவது கிரம சுழற் குலம்**  {\displaystyle C\_{2}=\{+1,-1\}} **க்கும் இடையில்**  {\displaystyle \chi } **என்ற ஒரு** சீலக்கோப்பு **(Character Map) உண்டாக்கலாம். அதாவது,**

{\displaystyle \chi :S\_{n}\rightarrow \{+1,-1\}}
{\displaystyle A\mapsto sgn(A)}
இது ஒரு **காப்பமைவியம் (homomorphism).**
இக்காப்பமைவியத்தின் உட்கரு (kernel) தான் {\displaystyle n} பொருள்களின் மாறிசைக்குலம். இதற்குக் குறியீடு: {\displaystyle A\_{n}}. இதனுடைய கிரமம்: {\displaystyle n!/2.} இவ்வுட்குலத்தில் இரட்டைப்படை வரிசைமாற்றங்கள் மட்டுமே உள்ளன; n-கிரம இரட்டைப்படை வரிசைமாற்றங்கள் எல்லாம் இதனில் அடக்கம்.

எடுத்துக்காட்டு
---------------

{\displaystyle S\_{4}} இல் 24 உறுப்புகள் உள்ளன. {\displaystyle A\_{4}} இன் 12 உறுப்புகள் (அ-து, 4-கிரம இரட்டைப்படை வரிசைமாற்றங்கள் எல்லாம்) பின்வருமாறு:

{\displaystyle e} ; {\displaystyle (1)(234);(1)(243);}
{\displaystyle (2)(341);(2)(314);(3)(124);(3)(142);(4)(123);(4)(132)}
{\displaystyle (12)(34);(13)(24);(14)(23)}.

அடித்தளப்பண்புகள்
-----------------

n ≤ 3 என்றால், என்றால்தான், {\displaystyle A\_{n}} ஒரு பரிமாற்றுக் குலம் ஆகும்

அதே போல், {\displaystyle n=3} or {\displaystyle n\geq 5}என்றால், என்றால் தான், {\displaystyle A\_{n}} ஒரு எளிமைக் குலம் (Simple Group).

குறிப்பிடத்தக்க விஷயம்: {\displaystyle A\_{5}}தான் பரிமாற்றாக் குலங்களில் மீச்சிறு எளிமைக்குலம். அதன் கிரமம் 60. இது இருபதுமுகிக் குலம் என்றும் சொல்லப்படும். நான்முகிக் குலம் என்று சொல்லப்படும் {\displaystyle A\_{4}} இல் {{\displaystyle (12)(34);(13)(24);(14)(23)} மற்றும் I} ஒரு இயல்நிலை உட்குலம் (normal subgroup) உள்ளபடியால் அது எளிமைக் குலமாகாது.

இவற்றையும் பார்க்கவும்
----------------------

* சமச்சீர் குலம்
*
**குமார் கைபர்டா கௌவுன்** *(Kumar Kaibarta Gaon )* என்பது இந்தியாவின் அசாம் மாநிலத்தில் இருக்கும் யோர்காட் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.

புவியியல்
---------

26.75° வ 94.2167° கி என்ற அடையாள ஆள்கூறுகளில் குமார் கைபர்டா கௌவுன் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  குமார் கைபர்டா கௌவுன் நகரத்தின் மக்கள்தொகை 6345 நபர்கள் ஆகும். இம்மக்கள்தொகையில் 3333 நபர்கள் ஆண்கள் மற்றும் 3012 நபர்கள் பெண்களாவர். இதன்படி ஆண்கள் எண்ணிக்கை 53% நபர்கள் மற்றும் பெண்கள் 47% நபர்கள் ஆகும். இந்நகரத்தின் எழுத்தறிவு சதவீதம் 81% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 86% நபர்கள் ஆண்கள் மற்றும் 76% நபர்கள் பெண்களாவர். குமார் கைபர்டா கௌவுன் நகரப்பகுதியில் 8% நபர்கள் 6 வயதுக்கு குறைவானவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**ஒரு பெண்ணின் இதயம்** (*The Heart of a Woman*, **தி ஹார்ட் ஒஃப் ஏ வுமன்**) என்பது மாயா ஏஞ்சலோ என்ற அமெரிக்கப் பெண் எழுத்தாளரின் சுயசரிதைப் புத்தகம். இந்நூல் 1981 ஆம் ஆண்டு வெளிவந்தது. மாயா எழுதிய ஏழு சுயசரிதை தொகுப்புகளில் இந்தப் புத்தகம் நான்காவது புத்தகமாக வெளியிடப்பட்டது. 1957 ஆம் ஆண்டு முதல் 1962 ஆம் ஆண்டு வரையில் மாயா அவர்களின் வாழ்வில் நடைபெற்ற பல்வேறு சம்பவங்களின் தொகுப்பு தான் *ஒரு பெண்ணின் இதயம்*. இதில் அந்த கால கட்டத்தில் தான் பிரயாணம் செயத நாடுகள், நகரங்கள் அதாவது கலிபோர்னியா, நியுயார்க் நகரம், கெய்ரோ மற்றும் சீனா ஆகியவை பற்றியும், தனது பதின்பருவ வயதுடைய மகனின் வளர்ப்புப் பற்றியும், குடிசார் ஊரிமைக்கான இயக்கத்தில் தனது பங்களிப்பைப் பற்றியும் மற்றும் அந்தச் சமயத்தில் தென்னாபிரிக்காவின் இனவொதுக்கல் எதிர்பாளர்களில் ஒருவரின் மேல் தான் கொண்ட காதலைப் பற்றியும் இந்தத் தொகுப்பில் எழுதியுள்ளார். ஆனால் இந்தப் புத்தகத்தின் மையக்கரு என்றால் அது தாய்மைப் பற்றிய கருத்துக்கள் தான் ஏனெனில் பெரும்பான்மையாக தனது மகனின் வளர்ப்பைப் பற்றியே எழுதியிருப்பார். இந்தத் தொகுப்பில் தனது மகன் கல்லூரியில் சேர்வதாகவும் மேலும் தான் ஒரு புதிய சுதந்திரத்தை முன்னோக்கிக் கொண்டருப்பதாகவும் முடித்திருப்பார்.

இந்தப் புத்தகம் ஓப்ரா வின்ஃப்ரே அவர்கள் 1997  ஆம் ஆண்டில் தேர்வு செய்த புத்தகப் பட்டியலில் இடம்பெற்றிருந்தது. பெரும்பான்மையான விமர்ச்சகர்கள் மாயாவின் முதல் புத்தகமான *கூண்டுப்பறவை பாடுவது ஏன் என்பது எனக்குத் தெரியும்* என்பதான் சிறந்தப் புத்தகம் என்கின்றனர்.

மேரி ஜான் லூப்டன் என்ற விமர்சகர் மாயாவின் எழுத்துக்களைப் பற்றி இப்படிச் சொன்னார்"அமெரிக்கச் சுயசரிதைகளில் மீறமுடியாத ஒரு கதை அமைப்பு" என்றார். ஆப்பிரிக்க அமெரிக்க இலக்கியவாதியும் விமர்சகரும் மான லைமேன் பி. ஹேஜன் என்பவர் மாயாவின் எழுத்தைப் பற்றி இவ்வாறு "உயிர்வாழ்பவரின் ஒரு விசுவாசமான சுயசரிதை, சுய உண்ர்வு மற்றும் தொடர்ச்சியான கற்றல்" கூறுகிறார். ஒரு பெண்ணின் கதை சுயசரிதையின் மைய மாந்தரை முழு ஆளுமை நிலைக்கு உயர்த்துகிறது. இந்தப் புத்தகம் மாயா ஏஞ்சலோவை பின்தொடர்ந்து அவர் பயணம் செய்த நாடுகளான அமெரிக்கா மற்றும் ஆப்பிரிக்கா அவரோடு சேர்ந்துப் பயணிக்கிறது ஆனால் அவர் முக்கியமாக இதை குறிப்பிடுகிறார் "தனது சுய வாழ்க்கை மற்றும் உணர்வுகுளுக்கான பயணம்" என்று விவறிக்கிறார்.

### பின்னணி

ஒரு பெண்ணின் இதயம் 1981 ஆம் ஆண்டு வெளிவந்தது. இது மாயாவின் நான்காவது சுயசரிதை தொகுப்பாகும். இதற்கு முன்பு வெளிவந்த மூன்று சுயசரிதை தொகுப்புகள் மற்றும் மூன்று கவிதைத் தொகுப்புகளின் மூலம் 1981 ஆண்டுளில் புகழ்பெற்றிருந்தார். 1978 ஆம் ஆண்டில் வெளிவந்த *இன்னும் நான் உயர்கிறேன்* என்ற தனது மூன்றாவது கவிதைத் தொகுப்பின் மூலம் தான் ஒரு எழுத்தாளர் என்பதனை உறுதிச் செய்து கொண்டார். 1971 ஆம் ஆண்டில் வெளிவந்த என்க்கு *ஒரு குளிர்பான்ம் கொடுங்கள்* என்ற மாயாவின் முதல் கவிதை தொகுப்பு சிறந்த கவிதைக்கான புலிட்சர் பரிசிற்குப்  பரிந்துரைக்கப்பட்டது

### மேற்கோள்கள்

1. ↑  Minzesheimer, Bob (26 March 2008). "Maya Angelou celebrates her 80 years of pain and joy". *USA Today*. Retrieved 11 January 2014.
2. 1 2  Lupton (1998), p. 118.
3. ↑  Lupton (1998), p. 117.
4. ↑  Lupton (1998), p. 119.
**மாற்றுக்கருத்து** என்பது ஒரு திட்டத்தை முன்னெடுத்து செல்லும் போது, பொதுவாக எல்லோரும் சிந்திக்கும் வழிமுறையில் இருந்து மாறுப்பட்ட அதேவேளை ஏற்கத்தகுந்ததும் சிறந்ததுமான கொள்கையினை அல்லது திட்டத்தை முன்வைப்பதனைக் குறிக்கும். மாற்றுக்கருத்து என்பதனை ஒரு அமைப்பின் அல்லது திட்டத்தின் உள்ளிருந்து அல்லது வெளியில் இருந்து என்றாலும் முன்வைக்கலாம். ஆனால் அவை அவை அந்த குறிப்பிட்ட அமைப்பின் அல்லது திட்டத்தின் வளர்ச்சியை நோக்காகக் கொண்டதாக இருத்தல் வேண்டும். அவ்வாறான மாற்றுக்கருத்து சிந்தனைகள் பல்வேறு மட்டத்தின் அறிவியலாளர்கள் மற்றும் திறனாய்வாளர்கள் போன்றோரால் வரவேற்கப் படுகின்றது. சில மாற்றுக்கருத்து சிந்தனையாளர்களின் தோற்றம் என்பது உலக போக்கினையே மாற்றியமைத்தவைகளும் உள்ளன.

மாற்றுக்கருத்தாளர்கள்
---------------------

உலகளவில் போற்றப்படும் மாற்றுக்கருத்து சிந்தனையாளர்கள் எனும் வரிசையில் ...

போலி மாற்றுக்கருத்தாளர்கள்
--------------------------

மாற்றுக்கருத்து எனக் கூறிக்கொண்டு ஒரு அமைப்பு அல்லது திட்டம் குறித்த எந்த நன்னோக்கும் அற்ற வகையில் உள்ளிருந்து அல்லது வெளியில் இருந்து விடப்படும் கருத்துக்கள் அல்லது அறிக்கைகள் "மாற்றுக்கருத்து" எனும் வகையில் சாராது. அவ்வாறானவை பெரும்பாலும் ஒரு அமைப்பினை அல்லது திட்டத்தை சீர்குழைப்பதற்கு, எதிர்பதற்கு, மக்கள் மனங்களில் இருந்து எதிர்ப்பலைகளை தோற்றுவிப்பதற்கு, பிழையான கருத்துக்களை புகுத்துவதற்கு திட்டமிட்டு விடப்படும் கருத்துக்கள் அல்லது அறிக்கைகள் மட்டுமே ஆகும். இவ்வாறானவை சமுதாயத்தில் பிழையான கருத்துக்களை மக்கள் மத்தியில் விதைப்பதுடன் பாரிய அபாயங்களை தோற்றுவிப்பதற்கும் வழி வகுத்து விடுகின்றன.
**அகுமதிய்யா முசுலிம் சமூகம்** அல்லது **அஃகுமதிய்யா முசிலிம் சமாஅத்** அல்லது **சமாஅத் அஃகுமதிய்யா** (*Ahmadiyya Muslim Community*, *Jama'at Ahmadiyya*, [*الجماعة الأحمدية المسلمة*] error: {{lang-xx}}: text has italic markup (உதவி), *al-Jamā'a al-Ahmadīya al-Muslima*, உருது: *احمدیہ جماعت*) என்பது 1889 ஆம் ஆண்டில் அம்ரித்சரைச் சேர்ந்த மிர்சா குலாம் அகமது (1835-1908) என்பவரால் நிறுவப்பட்ட அகமதியா இயக்கத்தில் இருந்து உருவான இரண்டு பிரிவுகளில் ஒன்றாகும். நிறுவனரின் இறப்புக்குப் பின்னர் அகுமதிய்யா இயக்கம் இரண்டாகப் பிரிந்தது. மற்றைய சமூகம் இலாகூர் அகுமதிய்யா இயக்கம் என அழைக்கப்படுகிறது. இப்பிரிவினர் "காதியானிக்கள்" என்று பரவலாக அழைக்கப்பட்டாலும் இச்சொல் தங்களை இழிவு படுத்துவதாகக் கூறுகின்றனர். (காதியான் என்பது மிர்சா குலாம் அகமது பிறந்த ஊர்).

இவர்கள் மிர்சா குலாம் அகமதை இறைத்தூதர் எனக்கூறுவதால் மற்ற இசுலாமிய பிரிவுகளான சியா இசுலாம் சுன்னி இசுலாம் இவர்களை முசுலிம்களாக ஏற்றுக்கொள்வதில்லை. அகுமதிய்யா முசுலிம் சமூகத்திற்கு மிர்சா மசுரூர் அகமது என்பவர் இப்போது தலைவராக உள்ளார். இன்று இந்த இயக்கம் உலகளாவிய அளவில் 198 நாடுகளில் இவரது தலைமையின் கீழ் செயல்பட்டுக்கொண்டிருக்கிறது[*மேற்கோள் தேவை*]. தமிழகத்தில் சென்னை, சாத்தான்குளம், மேலப்பாளையம் போன்ற சுமார் 22 இடங்களில் இந்த இயக்கம் செயல்பட்டு வருகின்றது.

மேற்கோள்கள்
-----------

1. ↑  Pakistan: Whether all (Qadiani) Ahmadi Muslims-born-Ahmadis as well as proselytes-must sign the Bai'at (pledge form)

வெளி இணைப்புகள்
---------------

* www.alislam.org அகுமதிய்யா முசுலிம் சமாஅத்
**ஒரு மோதல் ஒரு காதல்** 2014 மார்ச்சில் வெளிவந்த திரைப்படமாகும். இதை கீர்த்தி குமார் இயக்கியுள்ளார். விவேக் ராஜகோபால், மேகா பர்மன், பிரமீட் நடராஜன், மீரா கிருஷ்ணன், பாலாஜி மோகன் போன்றோர் நடித்துள்ளனர்.

கதைச்சுருக்கம்
--------------

இயக்குனராக வேண்டும் என்ற கனவோடு எந்த வேலைக்கும் செல்லாமல் இருக்கிறார் விவேக். ஒரு பெண்ணைப் பார்த்தவுடனே காதல் வயப்படும் இவர், அவரிடம் தன் காதலை வெளிப்படுத்துகிறார், அவரும் இவரது காதலை ஏற்றுக்கொள்கிறார்.

அந்த பெண் இவரிடம் உடனடியாகத் தன்னை திருமணம் செய்துகொள்ளுமாறு கட்டாயப்படுத்துகிறார். விவேக் தனது வீட்டில் உள்ளவர்களிடம் சென்று சம்மதம் வாங்கி வருகிறேன் என்று சொல்லிச் செல்கிறார். தனது காதலை வீட்டில் சொல்ல, அவர்களோ இப்போதைக்கு திருமணம் வேண்டாம் என்று சொல்லிவிடுகின்றனர்.

இருந்தாலும், தனது காதலியை எப்படியாவது திருமணம் செய்துகொள்ள நினைக்கும் விவேக் காதலியை யாருக்கும் தெரியாமல் பதிவுத் திருமணம் செய்துகொள்ளலாம் என முடிவெடுக்கிறார். தனது நண்பர்கள் மூலம் அதற்கு ஏற்பாடு செய்கிறார்.

பதிவு திருமணத்தன்று காதலி வராததால் அவளுடைய வீட்டுக்குத் தன் நண்பர்களுடன் செல்கிறார். அங்கு காதலியின் வீட்டாரோடு வாக்குவாதத்தில் ஈடுபடுகிறார். காதலி திருமணத்துக்கு மறுத்துவிடுகிறார். அங்கு நடக்கும் மோதலில் காதலியின் அண்ணன் தாக்கப்பட விவேக் சிறை செல்ல நேரிடுகிறது. சிறையிலிருந்து விவேக்கின் அண்ணன் அவரை வெளிக்கொண்டு வருகிறார்.

தன்னைக் காதலித்தவள் இப்படி செய்துவிட்டாளே என்று மனவேதனையில் இருக்கும் விவேக்கிற்கு பெங்களூரில் வேலை கிடைக்கிறது. அங்கு செல்கிறான். அங்கு படிக்க வரும் மேகாவை பார்த்ததும் காதல் கொள்கிறான். நாளடைவில் இருவரும் காதலிக்க ஆரம்பிக்கின்றனர். படிப்பு முடிந்து சொந்த ஊரான டெல்லிக்கு செல்லும் மேகா, விவேக்கை டெல்லிக்கு வரவழைத்துத் தனது குடும்பத்தாரிடம் அறிமுகப்படுத்துகிறாள்.

விவேக்கை அவளது குடும்பத்தாருக்கு மிகவும் பிடித்துப் போகிறது. இருவருக்கும் திருமணம் செய்ய சம்மதமும் தெரிவிக்கிறார்கள். விவேக்கினுடைய வீட்டில் இதற்கு சம்மதம் கேட்டு வருமாறும் கேட்டுக் கொள்கிறார்கள். சம்மதம் வாங்க ஊருக்குத் திரும்பி வருகிறார் விவேக். முதலில் விவேக்கின் திருமணத்துக்கு மறுத்த அவரின் குடும்பத்தார் இந்தத் திருமணத்துக்கு சம்மதித்தார்களா, இல்லையா என்பதே மீதிக்கதை.

மேற்கோள்கள்
-----------

1. ↑
2. ↑
**இளமையாக்கினார் திருக்கோயில்**, தமிழ்நாடு, கடலூர் மாவட்டம், சிதம்பரத்திலுள்ள சிவன் கோயில். இக்கோயில்  நடராஜர் கோயிலுக்கு மேற்கு திசையில் அமைந்துள்ளது. இக்கோயிலுக்கு எதிர்ப்புறத்தில் இளமை தீர்த்தம் உள்ளது.

தல வரலாறு
---------

வியாக்ரட்பாதர் தில்லைக்கூத்தனின் ஆனந்த நடனத்தைக் காண விரும்பி சிதம்பரம் வந்து, தீர்த்தக்கரையில் ஒரு சிவலிங்கத்தைச் செய்து, குடில் அமைத்து தவமிருந்தார். இறைவன் அருளால் இவர் புலிக்கால் பெற்றதால், இத்தல இறைவன் "திருப்புலீஸ்வரர்' என்றும், இத்தலம் "திருப்புலீஸ்வரம்' என்றும் பெயர் பெற்றது.

சிவனடியார் ஒருவர் அனைத்து சிவன் கோயில்களுக்கும் சென்று, விளக்கேற்றும் வழக்கமுடையவர். இறைவனின் சோதனையால் வறுமையில் வாடியபோதும், தன் சொத்துக்களை விற்றுத் தன் பணியைத் தொடர்ந்தார். வறுமை மிகுந்து திரி வாங்கவும் வழியில்லாமல் கணம்புல்லை திரியாக்கி தீபமேற்றி இறைவனை வழிபட்டார். எனவே இவர் கணம்புல்லர் என்று அழைக்கப்பட்டதோடு, 63 நாயன்மார்களில் ஒருவரானார்.

திருநீலகண்டருக்கு சிவன் அருள்செய்த தலமிது. நீலகண்டருக்கும் அவர் மனைவிக்கும் இளமையை மீண்டுமளித்ததால் இறவன் இத்தலத்தில் இளமையாக்கினார் எனப் பெயர்பெற்றார்.

வழிபட்டோர்
----------

திருநீலகண்டர், ரத்னாசலை, கணம்புல்ல நாயனார், வியாக்ரபாதர் ஆகியோர் வழிபட்ட தலம்.

திருவிழாக்கள்
-------------

தை மாதம் விசாகம் நட்சத்திரத்தில் திருநீலகண்டருக்கு திருவோடளிக்கும் விழா சிறப்பாக நடைபெறும். இதில் பல சிவனடியார்கள் பங்கேற்று திருவோடு பெறுவர். தைப்பூசத்தன்று வியாக்கிரபாதருக்கும், விசாகம் நட்சத்திர நாட்களில் திருநீலகண்டருக்கும், கிருத்திகையன்று கணம்புல்லருக்கும் பூஜைகள் நடக்கும். தேய்பிறை அஷ்டமியில் பைரவருக்கு பூஜை நடக்கும்.

மேற்கோள்கள்
-----------

1. ↑  "இளமையாக்கினார் திருக்கோயில்".
உருசிய துருக்கிய போர் என்பது உருசியாவின் ஜார் ராஜ்யம் மற்றும் உதுமானியப் பேரரசு ஆகியவற்றுக்கு இடையே நடைபெற்ற போராகும். பதினேழாம் நூற்றாண்டின் இரண்டாம் பாதியில் துருக்கிய விரிவாக்கத்தின் காரணமாக இப்போர் நடைபெற்றது.

விளைவுகள்
---------

இப்போரானது பக்ஷிசராய் ஒப்பந்தத்தின் மூலம் முடிவுக்கு கொண்டு வரப்பட்டது. எனினும் முடிவு யாருக்கு சாதகமாக அமைந்தது என்பதில் வேறுபட்ட கருத்துகள் உள்ளன. சில வரலாற்றாளர்கள் உதுமானியர்கள் வெற்றி பெற்றனர் என்றும், மற்றுமொரு வரலாற்றாளர் இது ஒரு உருசிய வெற்றி என்றும் கூறினர். அதே நேரத்தில் சில வரலாற்றாளர்கள் இந்த போரானது யாருக்கும் வெற்றி தோல்வியின்றி முடிந்தது என்றும் கூறினர்.

குறிப்புகள்
-----------

1. ↑  In the decades preceding the Ottomans’ attempted siege of Vienna in 1683 Ottoman armies had successfully prosecuted single-front wars.[..]..and Russia (the siege of Çehrin [Chyhyryn] in 1678).
2. ↑  Russia was drawn into war with the Ottoman empire (1676–81) that ended in stalemate in the armistice of Bakhchisarai in 1681.

உசாத்துணை.
----------

1. ↑  Murphey 1999, ப. 9.
2. 1 2  Davies 2006, ப. 512.
3. ↑  Davies 2007, ப. 172.
4. 1 2  Kollmann 2017, ப. 14.
5. ↑  Stone 2006, ப. 41.
**மாறும் சுவரங்கள்** (*விக்ருதி ஸ்வரங்கள்* - விக்ருதி என்றால் மாறுவது என்று பொருள்) எனப்படுபவை இந்திய இசை மரபில் மாறுதல் அடையக்கூடிய (பேதமடையும்) சுவரங்கள் ஆகும்.இந்த சுவரங்களை அசைத்துப்பாடலாம். இந்திய இசையில் உள்ள ஸ ரி க ம ப த நி என்னும் ஏழு சுரங்களில் ஸ-வும் (சட்ஜம் அல்லது குரல்) என்னும் அடிப்படையான முதல் சுரமும், ப-வும் (பஞ்சமம் அல்லது இளி) என்னும் ஐந்தாவது சுரமும் மாறாச் சுவரங்கள். மீதம் உள்ள ரி, க, ம, த, நி ஆகிய ஐந்து சுரங்களும் மாறக்கூடிய சுவரங்கள். ரி என்பது ரி1, ri2 என்று வெவ்வேறு ஒலிவடிவங்கள் கொள்ளக்கூடியன. எனவே இவைகளை மாறக்கூடிய (விக்ருதி) சுவரங்கள் எனப்படும். இவ்வாறு மாறக்கூடியதாக இச்சுவரங்கள் இருப்பதால், ஒலி அலைகளில் சிறிதளவு அசைவு தந்து, அழகூட்டுமாறு இசைத்து பல்வேறு இராக உருவங்கள் உண்டாக்க வழி வகுக்கின்றன. இந்த ஐந்து *மாறும் சுவரங்கள்* ஒவ்வொன்றும் இரு அடிபடையான மாறுதல்களான *கோமள, தீவிர* மாறுதல்கள் பெறும் (கோமள, தீவிர என்பது வட இந்திய சொல் வழக்கு). இதனால் இவை *கம்பித ஸ்வரங்கள்* எனப்படும். செயற்கை ஸ்வரங்கள் என்றும் அழைக்கப்படும். மாறா சுரங்களாகிய ஸ , ப இயற்கைச் சுவரங்கள்.

இவற்றையும் பார்க்கவும்
----------------------

* மாறாச் சுரங்கள்
***மாற்றான்*** (*Maattrraan*) கே. வி. ஆனந்த் இயக்கத்தில் சூர்யா நடித்து அக்டோபர் 12, 2012ல் வெளிவந்த திரைப்படமாகும். இதில் சூரியா ஒட்டிப்பிறந்த இரட்டையராக நடித்துள்ளார். இதில் நடிப்பதாக இருந்த பிரகாஷ்ராஜ் விலக்கப்பட்டு அவருக்கு பதில் சச்சின் ஹெடேக்கர் நடித்தார். இவர் தெய்வத்திருமகன் படத்தில் அமலா பாலுக்கு தந்தையாகவும் யாவரும் நலம் என்ற படத்தில் மருத்துவர் பாலுவாகவும் நடித்துள்ளார்

இதன் தெலுங்கு மொழிபெயர்ப்பு டூப்ளிகேட் என்ற பெயரில் வருவதாக இருந்தது. அப்பெயர் தெலுங்கு உரிமையை வாங்கிய தயாரிப்பாளர் பெல்லம்கொண்ட சுரேசுக்கு பிடிக்காததால் பிரதர்சு என மாற்றப்பட்டது  இதன் தெலுங்கு பதிப்பும் அக்டோபர் 12, 2012 அன்றே வெளியானது. தெலுங்கில் சூரியாவின் பல படங்கள் மொழிமாற்றம் செய்யப்பட்டிருத்தாலும் இதிலேயே முதல் முறையாக குரல் கொடுத்தார்.

கதை சுருக்கம்
-------------

ஒட்டிப்பிறந்த இரட்டைக் குழந்தைகள் அகிலனும் விமலனும் (சூரியா). இவர்களுக்கு மற்ற உறுப்புகள் தனித்தனி என்றாலும் இதயம் மட்டும் ஒன்று. விமலன் மென்மையானவனாகவும் ௮கிலன் முரடனாகவும் உள்ளார்கள். விமலனை அஞ்சலி (காஜல் அகர்வால்) காதலிக்கிறார். விமலன் சில தன் தந்தையின் தவறுகளை உக்வேனிய நாட்டு பெண் மூலம் கண்டுபிடித்து விடுகிறார். அவர் இதை பற்றி தன் தந்தையிடம் கேட்க அவரைக் கொன்றுவிடுகிறார்கள். இதயம் ௮கிலனுக்கு பொருத்தப்படுகிறது. பின்பு அகிலன் தன்னை மாற்றிக் கொள்ள தந்தையுடன் அவரது கம்பெனிக்கு செல்கிறார். இப்படியே சில நாட்கள் சென்றது. ஒரு நாள் விமலை கொன்ற பீகார் காரனை அகிலன் காண்கிறார் அவனை திரத்தி பிடிக்க முயலும் போது அவன் புகையிரதத்தில் அடிபட்டு இறக்கிறான் அப்போது அவனின் கையடக்க தொலைபேசி மட்டும் அகிலனுக்கு கிடைக்கிறது அதை எடுத்து செல்லும் வேளையில் அதற்கு தன் கம்பெனியில் வேலை செய்யும் ஒருவர் அழைப்பு விடுப்பதை அறிகிறார். பின்பு அது தன் தந்தையின் பிஏ என்பதை அறிகிறார். அவனை பிடிக்கும் வேளையில் உணவு சுகாதார அமைச்சினால் ஒரு ரயிட் மேற்கொள்ள படுகின்றது. அது அகிலனின் தாயின் தூண்டுதலால் அகிலனின் தந்தை மேற்கொண்டது அப்போது அவர்கள் எந்த குற்றமும் இங்கு இல்லை என அறிவித்தனர். அச்சமும அகிலன் சில ஆதாரங்களை காண்கிறார். அதை பற்றி அறிய உக்வேனியா செல்கிறார். அங்கு தான், உலக போட்டியில் வெற்றி பெறுவதற்கு உக்வேனிய வீரர்களுக்கு பாலில் எவரும் கண்டு பிடிக்க முடியாதவாறுஊக்க மருந்து வழங்க பட்டுள்ளது என்பதை கண்டு பிடித்தார். அதன் பின் அவ்வீரர்கள் மோசமாக நோய் வாய்பட்டு இறந்துள்ளனர் என்றும் இன்னும் சிலர் இறக்கும் தருவாயில் உள்ளதையும் அறிகிறார். அவர்களுக்கு கொடுத்த அதே பால்மாவை தன் நாட்டில் தன் தந்தை விற்பதை அறிகிறார். பின் சரியான மருந்துகளுடன் தன் நாட்டிற்கு வந்து தன் தந்தையை கொன்று சர்வதேச விருதுகளை பெற்றார். இறுதியாக அஞ்சலியை திருமணம் செய்கிறார்

உசாத்துணைகள்
------------

1. ↑  Moviebuzz (2010). "மாற்றான்-". cineikons.com.com. 10 September 2011 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-07-17 அன்று மூலம் பரணிடப்பட்டது. 2012-07-23 அன்று பார்க்கப்பட்டது.
3. ↑
4. ↑  "மாற்றான் தெலுங்கில் பிரதர்சு". 2012-09-24 அன்று மூலம் பரணிடப்பட்டது. 2012-10-13 அன்று பார்க்கப்பட்டது.

| * பா
* உ
* தொ
கே. வி. ஆனந்த் திரைப்படங்களின் பட்டியல் |
| --- |
| 
* கனா கண்டேன் (2005)
* அயன் (2009)
* கோ (2010)
* மாற்றான் (2012)
* அனேகன் (2015)
* கவண் (2017)

 |
**சிதம்பரச் செய்யுட்கோவை**   ஒரு கோவை இலக்கிய நூல். இது இலக்கிய அமைதியுடன் கூடிய நூல் ஆயினும் இலக்கணச் சிறப்புக் கொண்டது. இந்நூலை இயற்றியவர் குமரகுருபரர். வைணவம் சார்ந்த பாப்பாவினம் என்னும் நூலின் அமைப்பைத் தழுவி அமைந்த இந்நூல் சைவச் சார்பு கொண்டது. யாப்பருங்கலம், யாப்பருங்கலக் காரிகை போன்ற இலக்கண நூல்கள் சமண சமயம் சார்ந்தவை ஆதலால், வைணவ, சைவ சமயச் சார்புடன் கூடிய இலக்கண நூல்களின் தேவைகருதி இந்நூல்களை இயற்றியதாகக் கருதப்படுகின்றது.

அமைப்பு
-------

இந்நூலில் வெண்பா விகற்பம், வெண்பாவினம், ஆசிரியப்பா விகற்பம், ஆசிரியப்பாவினம், கலிப்பா விகற்பம், கலிப்பாவினம், வஞ்சிப்பா விகற்பம், வஞ்சிப்பாவினம், மருட்பா ஆகிய ஒன்பது பிரிவுகள் உள்ளன. இப்பிரிவுகளில் மொத்தம் 84 எடுத்துக் காட்டுகள் உள்ளன.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புக்கள்
-----------------

* சிதம்பரச் செய்யுட்கோவை - மூலம்
* சிறீ குமரகுருபரர் சுவாமிகள் பிரபந்தத்திரட்டில் சிதம்பரச் செய்யுட்கோவை விளக்கக் குறிப்புகளுடன்
[*தொடர்பிழந்த இணைப்பு*] தமிழ் இணையப் பல்கலைக் கழகத் தளத்தில் இருந்து.

குறிப்புகள்
-----------

1. ↑  மு. அருணாசலம் (முதல் பதிப்பு 1990, திருத்தப்பட்ட பதிப்பு 2005). *தமிழ் இலக்கிய வரலாறு, பதினேழாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 107.
2. ↑  இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
3. ↑  இளங்குமரன், 2009. பக். 356.
**சிதம்பரநாதன் சபேசன்** பிரித்தானியாவின் இளம் கண்டுபிடிப்பாளர். பொருட்களின் இருப்பிடத்தை அறிவதற்கான மிகவும் மலிவான புதிய மின்னணு பொறிமுறை ஒன்றைக் கண்டுபிடித்தார்.

வாழ்க்கைக் குறிப்பு
-------------------

யாழ்ப்பாணம், சாவகச்சேரியைப் பிறப்பிடமாகக் கொண்ட சபேசன் தனது இடைநிலைக் கல்வியை சாவகச்சேரி இந்துக் கல்லூரியிலும், உயர்தரக் கல்வியை யாழ்ப்பாணம் இந்துக் கல்லூரியிலும் கற்றுச் சிறப்புத் தேர்ச்சி பெற்றார். தொடர்ந்து மொறட்டுவ பல்கலைக்கழகத்தின் பொறியியல் பீடத்துக்குத் தெரிவு செய்யப்பட்டு அங்கு சில மாதங்கள் கல்வி பயின்றார்.

இந்நிலையில் பிரித்தானியாவில் புகழ் பெற்ற பல்கலைக்கழகங்களில் ஒன்றான ஷெஃபீல்ட் பல்கலைக்கழகத்தில் புலமைப்பரிசில் பெற்று தனது இளநிலை பொறியியற் கல்வியை 2007-ஆம் ஆண்டு நிறைவு செய்து இங்கிலாந்து அளவில் தெரிவான 18 முதல் மாணவர்களில் ஒருவராகத் திகழ்ந்தார். தொடர்ந்து தனது முதுமாணிக் கல்வியை இங்கிலாந்து கேம்பிறிட்ச் பல்கலைக்கழகத்தில் புலமைப் பரிசில் பெற்றுத் தொடர்ந்தார்.

கண்டுபிடிப்பு
-------------

இவரது கண்டுபிடிப்பைப் பயன்படுத்தி எந்தவொரு பொருளுடனும் ஒரு சிறு பொறியை இணைத்து விட்டால் அந்தப் பொருளுக்கான அடையாளமாகவும் அது இன்னாருடையது எனத் தெரிவிப்பதாகவும் அமைகிறது. அத்துடன் தனது இருப்பிடத்தைத் தொடர்ந்து அறிவித்துக் கொண்டும் உள்ளது. இது போன்ற அடையாள இணைப்புகள் ஏற்கனவே சந்தையில் இருந்தாலும் இவரது கண்டுபிடிப்பான பொறியை மிகக் குறைந்த விலையில் உருவாக்க முடியும் என்றும் மின்கலம் இல்லாமலேயே இயங்கவல்லது என்றும் தெரிவிக்கப்பட்டுள்ளது.

கண்டுபிடிப்பின் பயன்கள்
-----------------------

இவரது கண்டுபிடிப்பான intelligent wireless passive sensor technology system விமான நிலையத்தில் பயணிகளையும் பயணிகளின் உடமைகளையும் தெளிவாக இனங்காட்டக்கூடியது. இந்த பொறிமுறையை பெரிய விமான நிலையங்களில் பயன்படுத்தும் போது பயணப் பொதிகள் காணாமல் போதல், பயணிகள் தமது விமானத்தை தவற விடுதல் போன்ற பிரச்சினைகளைத் தவிர்க்க முடியும்.

விருதுகள்
---------

இவரது கண்டுபிடிப்புக்காக அவருக்கு "ஐக்கிய இராச்சிய முன்னோடி" (*UK Pioneer*) விருதையும் "முடியாட்சியின் கல்விசார் தொழில் முனைவு" (*Royal academic enterpreneurship*) விருதையும் வழங்கிச் சிறப்பித்துள்ளனர். இவர் Master Of Physicology in Electronic Engg மற்றும் Doctor Of Physicology in Electronics Engg என்ற உயரிய படடங்களையும் பெற்றுக் கொண்டார். "Sir William Siemen Medal" பதக்கம் பெற்றுக் கொண்டார். இரண்டு Patents Inventer என்ற பட்டங்களையும் பெற்றுள்ளார்.

இவர் கேம்பிறிச் பல்கலைக்கழகத்தின் பட்டதாரிகள் கிரிக்கெட் கழக தலைவராகவும் கேம்பிறிச் பல்கலைக்கழகத்தின் பொறியியற் தொழில் நுட்ப இளைய வல்லுனர் அமைப்பின் தலைவராகவும் செயற்பட்டுள்ளார். இவரது கண்டு பிடிப்பான radio real time tagging system ஆனது பல வணிக நிறுவனங்களுக்கும் விமான நிறுவனங்களுக்கும் கோடிக்கணக்கான வருமானத்தை ஈட்டக்கூடிய வாய்ப்பினை உருவாக்கியுள்ளது.

வெளியிணைப்பு
------------

* Dr.Sithamparanathan Sabesan receives national entrepreneurship award and UK ICT Pioneers Award பரணிடப்பட்டது 2011-06-25 at the வந்தவழி இயந்திரம்
* 
* பரணிடப்பட்டது 2011-10-25 at the வந்தவழி இயந்திரம்
**கார்டன் இல்லிசு அயில்வார்டு** *(Gordon Hillis Aylward)* ஆத்திரேலியாவைச் சேர்ந்த ஒரு வேதியியல் எழுத்தாளர் ஆவார். அனைத்துலக திட்ட வேதியியல் தரவு புத்தகம் எழுதியதற்காக இவர் நன்கு அறியப்படுகிறார்.

வாழ்க்கை வரலாறு
---------------

அயில்வார்டு 1952 ஆம் ஆண்டு மே மாதம் 20 ஆம் நாள் ஆத்திரேலியாவின் சிட்னியில் உள்ள நியூ சவுத் வேல்சு பல்கலைக்கழகத்தில் பயன்பாட்டு வேதியியல் பாட்த்தில் இளம் அறிவியல் (ஆனர்சு) பட்டம் பெற்றார். 

பின்னர் இவர் அதே பல்கலைக்கழகத்தில் ஒரு பட்டமேற்படிப்பு பட்டம் பெற்றார். அவர் மேலும் 13 ஆண்டுகள் அங்கு பகுப்பாய்வு வேதியியலைக் கற்பித்தார். அந்த காலகட்டத்தில் இவர் தனது இணை ஆசிரியர் டாக்டர் டிரிசுடன் பைன்ட்லேவுடன் சேர்ந்து வேதியியல் கோடைகால பள்ளிகளுக்கான அணுகுமுறை ஒன்றை ஏற்பாடு செய்தார். இப்பாடத்திட்டத்தை ஆதரிக்க இவர்கள் அனைத்துலக வேதியியல் தரவு புத்தகத்தை ஒரு பாடப்புத்தகமாக எழுதினர். 
பின்னர் அயில்வார்டு சிட்னியிலுள்ள ஆய்வுப் பல்கலைக்கழகமான மேக்வாரி பல்கலைக்கழகத்தில் இணை பேராசிரியராக சேர்ந்தார், 1970 முதல் 2005 இல் ஓய்வு பெறும் வரை அங்கு பணிபுரிந்தார். வளர்ந்து வரும் நாடுகளில் யுனெசுகோவிற்கான அறிவியல் கல்வி ஆலோசகராகவும், பின்னர் உலக வங்கிக்கான ஆலோசகராகவும் இறுதியாக ஒரு மூத்த அறிவியல் கல்வி ஆலோசகராகவும் பணியாற்றினார் .

வெளியிடப்பட்ட நூல்கள்
---------------------

* Aylward, G. H.; T. J. V. Findlay (1965). *SI Chemical Data* (1st ). Milton, Queensland: John Wiley & Sons Australia.  Now in its 6th edition..

மேற்கோள்கள்
-----------

1. ↑  "A lunch half a century later". University of New South Wales. 22 March 2004. 2008-07-29 அன்று மூலம் பரணிடப்பட்டது. 2008-05-07 அன்று பார்க்கப்பட்டது.
2. ↑  "The university's first graduates". University of New South Wales. 27 சூலை 2008 அன்று மூலம் பரணிடப்பட்டது. 7 மே 2008 அன்று பார்க்கப்பட்டது.
3. 1 2 3  "Product Information SI Chemical Data". Booktopia. 2008-05-07 அன்று பார்க்கப்பட்டது.
4. ↑  Aylward, G. H; Findlay, T. J. V. (Tristan John Victor) (2008), *SI chemical data* (6th ed.), John Wiley & Sons Australia, ISBN 978-0-470-81638-7
இந்தியாவின் முன்னாள் அமெரிக்கத் தூதர் டேவிட் மல்போர்ட் மற்றும் அவரது மனைவி ஜீனி மல்போர்ட் ஆகியோர் பைகா அரண்மனையில் தூதரக பொது அலுவலகத்திற்கு வருகை தந்தபோது
**பைகா அரண்மனை** (*Paigah Palace*) என்பது ஐதராபாத் இராச்சியத்தின் முதன்மை அமைச்சராக 1893 முதல் 1901 வரை பணியாற்றிய விகார்-உல்-உம்ரா என்பரால் கட்டப்பட்டது. 
பேகம்பேட்டையிலுள்ள இந்த அரண்மனையின் ஒரு பகுதி அமெரிக்க துணைத் தூதரகத்தை கொண்டுள்ளது.

பைகா குடும்பம்
--------------

ஐதராபாத்து பிரபுக்களின் படிநிலையில், பைகா குடும்பம் நிசாம்களின் ஆளும் குடும்பத்திற்கு அடுத்த இடத்தில் இருந்தது.
ஐதராபாத்தில் தங்களுக்கென அரண்மனையைக் கட்டுவதில் பைகாக்களும் முன்னணியில் இருந்தனர். விகார்-உல்-உம்ரா பைகா அரண்மனையை தனக்காகக் கட்டினார். அதில் உள்ள ஜெனானா மகால் நியோ கோதிக், இந்தோ சரசனிக் பாணி மற்றும் முகலாயக் கட்டிடக்கலை ஆகியவற்றின் கலவையுடன் கட்டப்பட்டது. அதன் ஒரு பகுதி இவரது சந்ததியினரால் வசிக்கப்படுகிறது.  விகார்-உல்-உம்ரா 1893இல் பாலாக்ணுமா அரண்மனையை கட்டினார். பின்னர் நிசாம் மஹ்புப் அலிகான் இந்த அரண்மனையை வாங்கினார். 1900 ஆம் ஆண்டில், ஐதராபாத் மாநிலத்தில் ஏராளமான நினைவுச்சின்னங்கள், பொது கட்டிடங்கள், அணைகள், நீர் தேக்கங்கள், செயற்கை ஏரிகள் மற்றும் சுமார் 21 அரண்மனைகள் மற்றும் மாளிகைகளை இவர் கட்டினார். 

பைகா அரண்மனையில் தற்போது அமெரிக்கத் துணைத் தூதரகத்தின் அலுவலகம் இருக்கிறது. இதற்கு முன்னர் ஐதராபாத் நகர்ப்பும் இயங்கி வந்தது. சர் விகார் உல் உம்ராவின் மூத்த பேரனும், அமீர் இ பைகா நவாப் சுல்தான் உல் முல்கின் மகனுமான நவாப் அபுல் பத்தா கான் பகதூர் இந்த அரண்மனையில் தங்கியிருந்த பைகா குடும்பத்தின் கடைசி உறுப்பினராவார்.

மேற்கோள்கள்
-----------

1. ↑  Saumya, Kota (11 November 2017). "A palace straight out of a storybook". Telangana Today. 31 March 2019 அன்று பார்க்கப்பட்டது.
2. ↑  Telangana Today, SundayScape-Telangana Diaries (12 November 2017). "A palace straight out of a storybook". Kota Saumya. Archived from the original on 1 May 2019.. பார்த்த நாள்: 1 May 2019.
3. ↑  "Palace with a view". தி இந்து. 24 March 2004. 31 March 2019 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Paigah Palace***   
என்பதின் ஊடகங்கள் உள்ளன. 

* The Hindu feature
**அஹ்மதி கவர்னரேட்** (*Ahmadi Governorate*, அரபு மொழி: محافظة الأحمدي‎ Muḥāfaẓat al-Aḥmadī) என்பது குவைத்தின் ஆறு ஆளுநரகங்களில் ஒன்றாகும். இது நாட்டின் தெற்குப் பகுதியில் அமைந்துள்ளது. இது பசுமைக்கும், பிரித்தானிய கட்டிடக்கலைக்கும் குவைத்தில் பிரபலமானது. குவைத்தின் எண்ணெய் சுத்திகரிப்பு நிலையங்கள் பல இங்கு அமைந்துள்ளதால் அஹ்மதி குவைத் பொருளாதாரத்தின் ஒரு முக்கிய அங்கமாக அமைகிறது. அபு ஹலிஃபா, ரிக்கா மற்றும் மங்காஃப் ஆகியவை இந்த ஆளுநரகத்தின் முக்கிய குடியிருப்பு பகுதிகளாகும். குவைத்தில் உள்ள பல விளையாட்டுக் கழகங்கள் மற்றும் வளாகங்களின் இருப்பிடமாக அஹ்மதி உள்ளது. குவைத் தேசிய பெட்ரோலியம் நிறுவனத்தின் தலைமையகம் அஹ்மதியில் அமைந்துள்ளது.

குவைத் எண்ணெய் நிறுவனத்தின் (கேஓசி) அமைவிடமாக அஹ்மதி இருந்ததால் இது பிரபலமாக அறியப்பட்டது.

இது 1947 முதல் 1970 வரை பல ஆயிரக்கணக்கான பெரும்பாலும் பிரித்தானிய ஏற்றுமதியாளர்கள் மற்றும் அவர்களது குடும்பங்கள் வாழும் இடமாக இருந்தது. அசலான நகர வமைப்பில் வீதிகள் ஒன்றுக்கொன்று சரியான கோணங்களில் அமைக்கப்பட்டன. மேலும் எண்களை பெயர்களாக கொண்ட்டிருந்தன (எ.கா. 1 வது தெரு, 2 வது தெரு என்பன போல). சுமார் 7 மைல்கள் (11 km) தொலைவில் இருந்த கடலை நோக்கி சாய்வாக இந்த நகரம் கட்டப்பட்டது. மலையின் உச்சியில் இருந்த தெரு "பிரதான வீதி" என்று அழைக்கப்பட்டது. இதில் குவைத் எண்ணை நிறுவனத்தின் மேலதிகாரிகளின் குடியிருப்புகள் இருந்தன. குடியிருப்புகள் குவைத் எண்ணை நிறுவனப் பணியாளர் தரவரிசைப்படி மலையிலிருந்து கீழாக சென்றன. ஊருக்குள் ஹூபாரா கிளப், நீச்சல் குளம், மாநாட்டு அரங்கம், உணவகங்கள், ஸ்குவாஷ் ஆடுகளங்கள், டென்னிஸ் ஆடுகளங்கள் போன்ற கட்டிட வளாகங்கள் இருந்தன. குவைத் எண்ணை நிறுவனத்தின் ஊழியர்கள் ஒவ்வொரு நாளும் இந்த வளாகங்களில் சந்தித்து அரட்டை அடிப்பார்கள். அவர்களின் குழந்தைகள் தங்களின் பெரும்பாலான நேரத்தை இங்கு கழித்தனர். 'மலையின்' அடிவாரத்தில் 'சூக்' அல்லது கடைகள் பகுதி இருந்தது. அங்கு வங்கிகள், திரையரங்கம் போன்றவை இருந்தன. இப்போது இதல் பல மூடப்பட்டு ஒரு சில கடைகள் மட்டும் உள்ளன.

அஹ்மதி பின்வரும் மாவட்டங்களைக் கொண்டுள்ளது: 

* அபு ஹலிஃபா
* அல்-அஹ்மதி
* அல்-எகைலா
* தாஹர்
* பஹாஹீல்
* ஃபிண்டாஸ்
* ஹதியா
* ஜாபர் அல் அலி
* மஹப ou லா
* மங்காஃப்
* ரிக்கா
* சுபஹியா
* சபா அல்-அஹ்மத் கடல் நகரம்
* வஃப்ரா

விளையாட்டு மற்றும் பொழுதுபோக்கு
-------------------------------

* அல் அஹ்மதி நகரில் அல் அஹ்மதி விளையாட்டு மைதானம் அமைந்துள்ளது.
* குவைத்தின் அல் அஹ்மதியில் அஹ்மதி விலங்கு காட்சி சாலை அமைந்துள்ளது
* குவைத்தின் அல் அஹ்மதியில் விளையாட்டு மையம் அமைந்துள்ளது
* குவைத் எண்ணை நிறுவன துடுப்பாட்ட மைதானம் குவைத்தின் அல்-அஹ்மதியில் அமைந்துள்ளது
* குவைத்தின் அல் அஹ்மதியில் நடைபயிற்சி மற்றும் மிதிவண்டி பாதைகள் உள்ளன
* ஹுபாரா மையம்
* ஒற்றுமை மையம்

அரசு
----

இரண்டாம் ஜாபீர் அப்தல்லா ஜாபிர் அப்தல்லா ஆளுநரகத்தின் ஆளுநராக 1962-1985 வரை பணியாற்றினார். அலி ஜாபர் அல்-அஹ்மத் அல்-சபா 1996-1999 ஆளுநராக பணியாற்றினார்.[]
[  ]

குறிப்புகள்
-----------

1. ↑  "Archived copy". 2014-03-13 அன்று மூலம் பரணிடப்பட்டது. 2014-09-02 அன்று பார்க்கப்பட்டது.CS1 maint: archived copy as title (link)
2. ↑  Kuwait Map

| * பா
* உ
* தொ
குவைத்தின் ஆளுநரகங்கள் |
| --- |
| **குவைத்தின் ஆளுநரகங்கள்**
* **தலைநகர் (அல்-அசிமா)**
* **ஹவல்லி**
* **பர்வானியா**
* **அஹ்மதி**
* **ஜஹ்ரா**
* **முபாரக் அல் கபீர்**

      | Flag of the Kuwait |
அம்ப்பிபோலிஸ் வரைபடம்
**ஆம்ப்பிபோலிஸ்** (*Amphipolis*, கிரேக்கம்: Αμφίπολη‎ ; பண்டைக் கிரேக்கம்: Ἀμφίπολις )  என்பது கிரேக்கத்தின் செரெஸ் பிராந்திய அலகில் உள்ள ஒரு நகராட்சி ஆகும். நகராட்சியின் தலைமையகம் ரோடோலிவோஸ் ஆகும். இது ஒரு முக்கியமான பண்டைய கிரேக்க நகரமாகும். பின்னர் ஒரு உரோமானிய நகரமாகவும் இருந்தது. அதன் எச்சங்களை பெருமளவில் இன்னும் காணலாம்.

ஆம்ப்பிபோலிஸ் முதலில் பண்டைய ஏதென்சின் குடியேற்றமாக இருந்தது. மேலும் இது கிமு 422 இல் எசுபார்தான்களுக்கும் ஏதெனியர்களுக்கும் இடையிலான போரின் தளமாக இருந்தது. கிமு 335 இல் ஆசியாவின் மீது படையெடுப்பதற்கு வழிவகுத்த போர்த் தொடர்களுக்கு பேரரசர் அலெக்சாந்தர் தயார் செய்த இடம் இதுவாகும். அலெக்சாந்தரின் மூன்று சிறந்த கடற்படைத் தளபதிகளான நியர்ச்சஸ், ஆண்ட்ரோஸ்தீனஸ், லாமெடான் ஆகியோர் ஆம்பிபோலிசில் வசித்து வந்தனர். அலெக்சாந்தரின் மரணத்திற்குப் பிறகு, அவரது மனைவி ரோக்சானா மற்றும் அவர்களது மகன் நான்காம் அலெக்சாந்தர் கிமு 311 இல் சிறையில் அடைக்கப்பட்டு கொலை செய்யப்பட்டனர்.

நகரத்திலும் அதைச் சுற்றியுள்ள பகுதிகளிலும் அகழ்வாராய்ச்சியில் முக்கியமான கட்டிடங்கள், பழங்கால சுவர்கள், கல்லறைகள் போன்றவை கண்டறியப்பட்டுள்ளன. அக்கண்டுபிடிப்புகள் ஆம்பிபோலிசின் தொல்லியல் அருங்காட்சியகத்தில் காட்சிக்கு வைக்கப்பட்டுள்ளன. அருகிலுள்ள பரந்த கஸ்தா புதைமேட்டில், அண்மையில் பழமையான ஒரு மாசிடோனிய கல்லறை கண்டறியப்பட்டது. அருகிலுள்ள ஆம்பிபோலிஸ் நினைவுச்சின்னம் பார்வையாளர்களுக்கு பிரபலமான இடமாகும்.

இது எடோனிஸ் பிராந்தியத்தில் அமைந்திருந்தது.

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "Amfípolis: Greece, name, administrative division, geographic coordinates and map". *Geographical Names*. 2014-10-22 அன்று பார்க்கப்பட்டது.
3. ↑  "ΦΕΚ A 87/2010, Kallikratis reform law text". Government Gazette.
4. ↑  "Amphipolis", Ministry of Culture: ISBN 960-214-126-3
5. 1 2  Badian, Ernst. "Rhoxane ii Alexander's Wife". *iranicaonline.org* (ஆங்கிலம்). 2022-02-14 அன்று பார்க்கப்பட்டது.
6. ↑  Thirlwall, Connop (in en). *A History of Greece*. .
**அகில்** (*Akhil*), பிறப்பு: 03 மே 1988) ஓர் இந்தியத் திரைப்பட நடிகர் ஆவார். இவர் தமிழ்த் திரைப்படங்களில் நடித்து வருகிறார். இவர் பாலாஜி சக்திவேல் இயக்கிய கல்லூரி திரைப்படத்தின் மூலமாக நடிகராக அறிமுகமானார்.

வாழ்க்கைக் குறிப்பு
-------------------

### திரை வாழ்க்கை

2007 ஆவது ஆண்டில் பாலாஜி சக்திவேல் இயக்கத்தில் வெளியான *கல்லூரி* திரைப்படத்தின் மூலமாக அறிமுகமானார். இத்திரைப்படத்தில் இவருடன் இணைந்து நடித்த தமன்னாவும் இப்படத்திலேயே அறிமுகமானார். நேர்மறையான விமர்சனத்தைப் பெற்றதுடன் சிறந்த அறிமுக நடிகருக்கான விஜய் விருதிற்காகவும் பரிந்துரைக்கப்பட்டார். தொடர்ந்து மீரா நந்தனுடன் இணைந்து நடித்த *வால்மீகி (2011 திரைப்படம்)|வால்மீகி]]* திரைப்படமும், சனுசாவுடன் இணைந்து நடித்த *நந்தி (திரைப்படம்)]]* திரைப்படமும் தோல்வியைப் பெற்றன. 2010 ஆவது ஆண்டில் [[கோயம்புத்தூர்|கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டிற்காக ஏ. ஆர். ரகுமான் இசையமைப்பில் கௌதம் மேனன் இயக்கத்தில் உருவான செம்மொழியான தமிழ் மொழியாம் பாடலில் புதிதாக திருமணம் செய்து கொண்ட மணமக்களாக நடிகை சமந்தாவுடன் இணைந்து நடித்திருந்தார்.

2010 ஆவது ஆண்டில் அதிரடி நடிகராக நடித்த *நகர்புறம்* திரைப்படம் இன்னும் வெளியாகவில்லை.

நடித்த திரைப்படங்கள்
--------------------

|  |  |  |  |
| --- | --- | --- | --- |
| **ஆண்டு** | **திரைப்படம்** | **கதாபாத்திரம்** | **குறிப்புகள்** |
| 2007 | *கல்லூரி* | முத்துச்செல்வன் | **பரிந்துரை**, சிறந்த அறிமுக நடிகருக்கான விஜய் விருது |
| 2009 | *வால்மீகி (2009 திரைப்படம்)* | பாண்டி | ]] |
| 2011 | *நந்தி (திரைப்படம்)* | பழனி | ]] |
| 2013 | *மாசாணி* | விசுவா | ]] |
| 2014 | *ரெட்டை வாலு* | சேகர் |  |
| *கல்கண்டு* | விக்னேசு | ]] |
| 2016 | *அழகுக் குட்டிச் செல்லம்* | சரவணன் |  |
| *இளமி* | சடைப்புலி | ]] |
| 2017 | *பகடி ஆட்டம்* |  |  |
| *படை வீரன்* | செல்வம் | படப்பிடிப்பில் ]] |
| *நகர்புறம்* |  | தாமதமாகியுள்ளது |
| *அலைபேசி* |  |  |
|

மேற்கோள்கள்
-----------

1. ↑
2. ↑
3. ↑

வெளியிணைப்புகள்
---------------

* டுவிட்டரில் அகில்
**ஆம்பூர் தொடர்வண்டி நிலையம்** (*Ambur railway station*) என்பது தமிழ்நாட்டிலுள்ள வேலூர் மாவட்டத்தில் அமைந்துள்ள ஒரு தொடர்வண்டி நிலையமாகும். இந்த புகைவண்டி நிலையம் மாதிரி புகைவண்டி நிலையமாக பிரகடனம் செய்யப்பட்டது. தினசரி வருவாய் ஒரு லட்சம் ரூபாய் அடிப்படையில் வகுப்பு-பி பிரிவில் வகைப்படுத்தப்பட்டது.

வசதிகள்
-------

இந்த நிலையத்தில் காத்திருப்பு அறைகள், தங்குமிடங்கள், ஓய்வு அறைகள், குளிர்சாதன மற்றும் குளிர்சாதன வசதி அல்லாத மேல் வர்க்கப் பயணிகள் காத்திருக்கும் அறை மற்றும் ஆண்கள் & பெண்களுக்கான தனித்தனி அறை வசதி ஏற்படுத்தப்பட்டுள்ளது

விரிவாக்கம்
-----------

ஆம்பூர் புகைவண்டி நிலையத்திற்கான புதிய கட்டிடத்திற்கான கட்டுமான பணிகளுக்கான அடிக்கல் 2008 ஆம் ஆண்டு ரயில்வே துறை அமைச்சர் இரா.வேலு அவர்களால் மேற்கொள்ளப்பட்டது. 2010 ஆம் ஆண்டில், புதிய புகை வண்டி நிலைய நடை மேடையும் 2 & 3 நடை மேடைகள் நீட்டிப்பு மற்றும் காத்திருப்பு அறைகள், ஓய்வறைகள், நவீன தங்குமிட வசதி போன்ற பிற வசதிகளுடன் கூடிய புதிய கட்டிடம் மக்கள் பயன்பாட்டிற்கு அர்ப்பணிக்கப்பட்டது.

மேற்கோள்கள்
-----------

1. 1 2  "New model station building with more amenities in Ambur". தி இந்து. 1 August 2010.
ஆரிசு ஆண்டே**ஆரிசு ஆண்டே** (Harish Hande) என்பவர் தொழில் முனைவோர் ஆவார். 1995 இல் இவர் தொடங்கிய செல்கோ என்ற தொழில் நிறுவனம் வாயிலாகச் சூரிய ஒளி மின்சார ஆற்றலைப் புதிய தொழில் நுட்பம் வாயிலாகச் சிற்றூர்ப்புற ஏழை மக்களுக்குப் பயன்படச் செய்தார். இந்தப் பணியைப் பாராட்டி 2011 ஆம் ஆண்டில் இந்திய அரசு இவருக்கு ராமன் மகசேசே விருது வழங்கியது.

பிறப்பும் படிப்பும்
-------------------

கருநாடக மாநிலம், உடுப்பி வட்டம், அண்டாட்டு என்னும் ஊரில் பிறந்த ஆரிசு ஆண்டே ஒரிசா மாநிலம் ருர்கேலாவில் வளர்ந்தார்.
இஸ்பாத் ஆங்கிலப் பள்ளியில் படித்து கரக்பூர் இந்திய தொழில் நுட்பக்கழகத்தில் பட்டம் பெற்றார். அமெரிக்காவில் மாசசூசட்ஸ் பல்கலைக் கழகத்தில் ஆற்றல் பொறியியலில் ஆய்வுப்பட்டம் பெற்றார்.

பணிகள்
------

சோலார் மின்சார ஒளி குழுமம் என்ற நிறுவனத்தை (செல்கோ) 1995இல் தொடங்கினார். இந்த செல்கோ நிறுவனம் தொலைவில் உள்ள சிற்றூர்களுக்கும் ஏழைகளின் குடிசைகளுக்கும் சூரிய ஒளி மின்சாரத்தை மலிவு விலைக்கு விற்றது.
அந்தக் காலத்தில் அரசு முயற்சியினால் ஏற்படுத்தப்பட்ட சூரிய ஆற்றல் தெரு விளக்குகள் சரிவரப் பயன் தரவில்லை. எனவே ஆரிசு ஆண்டே கருநாடகாவில் கிராமங்கள்தோறும் சென்று, செல்கோ உருவாக்கிய சூரிய ஒளி விளக்குகள் பற்றியும் அதன் பிற கருவிகளின் பயன்கள் பற்றியும் மக்களிடம் சொல்லிப் பரப்புரை செய்தார். மக்கள் சோலார் மின்சாரத்தைப் பயன்படுத்த வங்கிகளை அணுகி குறைந்த வட்டியில் கடன் பெற்றுப் பயன் அடையச் செய்தார். 120000 வீடுகளுக்கும் பிற வணிக நிறுவனங்களுக்கும் செல்கோ உருவாக்கிய மின்சாரம் வழங்கப்பட்டுள்ளது. இந்த சூரிய ஒளி மின்சாரம் விளக்குகள் மட்டுமல்லாமல் நீர் இறைக்கும் பம்புகளுக்கும் பயன்படுகிறது. இதனால் வெளிச் சூழல் மாசுபடாமல் உள்ளது.

விருதுகள்
---------

* இந்த செல்கோ குழுமம் ஆஸ்டென் விருது பெற்றது. அமெரிக்காவின் துணை குடியரசுத் தலைவர் அல் கோர் இந்த விருதை வழங்கினார்.
* ஆரிசு ஆண்டேக்குச் சமூகத் தொழில் முனைவோர் என்ற பட்டம் ஸ்வப் அறக்கட்டளையால் வழங்கப்பட்டது .
* 2011இல் ராமன் மகசேசே விருது இவருக்கு வழங்கப்பட்டது.
* 2011 ஆம் ஆண்டில் கருநாடக அரசு ராஜ்யோத்சவ பிரசாஸ்தி என்ற பட்டத்தை ஆர்சு ஆண்டேக்கு வழங்கிச் சிறப்பித்தது.
* 2013 ஆம் ஆண்டில் மசாசூசெட்ஸ் பல்கலைக்கழகம் விருது வழங்கிக் கவுரவித்தது.
* 2014 ஆம் ஆண்டில் கரக்பூர் ஐஐடி இவருக்கு மதிப்புமிகு மாணவர் என விருது அளித்து சிறப்புச் செய்தது.
* பைனான்சியல் டைம்ஸ், இந்தியா டுடே, பிசினெஸ் டுடே போன்ற செய்தி இதழ்களும் பாராட்டியுள்ளன.

மேலும் பார்க்க
--------------

மேற்கோள்
--------

1. ↑  "காப்பகப்படுத்தப்பட்ட நகல்". 2015-08-02 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
2. ↑
3. ↑
4. ↑
**டப்பாவாலா** (மராத்தி: डबेवाला) என்போர் இந்தியாவில் குறிப்பாக மும்பையில் அலுவலங்களில் பணி புரிவோரின் வீடுகளில் சமைக்கப்பட்ட உணவைப் பெற்று அவரவர்க்கு உரிய வகையில் உரிய நேரத்தில் வழங்கி காலி உணவு டப்பாக்களை மீண்டும் அவரவர் இல்லங்களில் வந்து சேர்க்கும் பணியைச் செய்யும் தொழிலாளர்கள் ஆவர். 
இதன் தலைவர் பவல்அகர்வால் ஐம்பது முக்கியத் தொழிலதிபர்களில் ஒருவர்.

தொழில்நுட்பப் பயன்பாடு
----------------------

டப்பாவாலா தொழிலில் ஈடுபடுவோர் பெரும்பாலும் காலணி கூட அணியாத படிப்பறிவற்றோரே. ஒருசில பெண்களோடு சேர்த்துப் பெரும்பாலும் ஆண்களே இத்தொழிலில் ஈடுபட்டுள்ளனர். இருசக்கர வாகனம், நடை, இரயில் என்று பல்வேறு வழிகளை உணவைச் சேகரிக்கவும், சேர்ப்பிக்கவும் அவர்கள் பின்பற்றுகின்றனர். தற்போது குறுஞ்செய்தி நுட்பத்தையும் தங்கள் தொழிலில் இவர்கள் பயன்படுத்துகின்றனர்.

இடையறாத சேவை
------------

இவர்களது பணியில் இடைவிடுப்பு என்பதே இல்லை. பருவமழைக் காலங்களிலும் இவர்கள் உரிய முறையில் பணிபுரிவர். டப்பாவாலாக்கள் அதே பகுதியைச் சேர்ந்தவர்கள் என்பதால் அவர்களுக்கு அந்தப் பகுதியில் உள்ள குறுக்கு வழிகள் அனைத்தும் தெரிந்திருக்கும்.

சிறப்புகள்
----------

125 ஆண்டுகளாக நடைபெறும் டப்பாவாலா தொழில் ஆண்டுக்கு ஐந்து முதல் பத்து விழுக்காடு வளர்ச்சி அடைவதாக தி நியூயார்க் டைம்சு நாளிதழ் 2007ஆம் ஆண்டு தெரிவித்திருந்தது.
வேல்சு இளவரசர் சார்லசு இந்தியா வந்திருந்த போது டப்பாவாலாக்களைச் சந்தித்தார். பிபிசி நிறுவனம் டப்பாவாலாக்கள் குறித்த ஆவணப் படம் ஒன்றைத் தயாரித்து வெளியிட்டது.

ஜன் லோக்பால் மசோதா ஆதரவு
------------------------

125 ஆண்டு கால வரலாற்றில் ஒரு முறை கூட வேலை நிறுத்தத்தில் ஈடுபட்டிராத டப்பாவாலாக்கள் முதன் முறையாக ஆகஸ்டு 19, 2011 அன்று ஊழலுக்கு எதிரான இந்தியா இயக்கத்தை ஆதரித்தும் ஜன் லோக்பால் மசோதாவை நிறைவேற்றக் கோரியும் வேலைநிறுத்தத்தில் ஈடுபட்டனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-07-20 அன்று மூலம் பரணிடப்பட்டது. 2014-08-01 அன்று பார்க்கப்பட்டது.
2. ↑  பிபிசி செய்தி
3. ↑  நியூயார்க் டைம்சில் இருந்து
4. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Dabbawalas***   
என்பதின் ஊடகங்கள் உள்ளன. 

* மும்பை டப்பாவாலா இணையத்தளம் பரணிடப்பட்டது 2018-11-10 at the வந்தவழி இயந்திரம்
* பரணிடப்பட்டது 2014-07-20 at the வந்தவழி இயந்திரம்
**ஆம்பூர் போர்** இரு வாரிசுரிமைச் சச்சரவுகள் காரணமாக 1749-54 இல் நடைபெற்ற இரண்டாம் கர்நாடகப் போரின் பகுதியாக நடைபெற்றது. இரண்டாம் கர்நாடகப் போரின் முதல் பெரிய போர் ஆம்பூர் போராகும். இந்த போரை முசாபர் ஜங் பிரெஞ்சு ஆதரவுடன் சந்தா சாகிப் தலைமையில் தொடங்கினார். இப்போரின்போது (3 ஆகஸ்டு 1749 இல்) அப்போதைய ஆற்காடு நவாப் அன்வருத்தீன் கான் ஆம்பூரில் கொல்லப்பட்டார். இவரது மகன் முகமது அலி கான் வாலாஜா திருச்சிக்குத் தப்பித்துச் சென்று ஆங்கிலேயர்களிடம் சரணடைந்தார். சந்தா சாகிபும் முசாபர் ஜங்கும் முறையே, ஆற்காடு நவாப் ஆகவும்; ஐதராபாத் நிசாம் ஆகவும் பதவியேற்றனர்.

பின்புலம்
---------

1748 இல் ஐதராபாத் நிசாம் நிசாம்-உல்-முல்க் இறந்தார். அவரது மகன் நாசிர் ஜங்கும் பேரன் முசாபர் ஜங்கும் அடுத்த நிசாமாகப் போட்டியிட்டனர். அதே வேளை தோஸ்த் அலியின் மருமகனான சந்தா சாகிப் முசாபர் ஜங்குடன் சேர்ந்து, பிரெஞ்சு ஆதரவைப் பெற்று ஆற்காடு நவாபாக முயன்றார். நாசிர் ஜங், ஆற்காடு நவாப் அன்வருத்தீன் கான் மற்றும் அவர் மகன் முகமது அலி கான் வாலாஜா ஆகியோர் பிரித்தானியக் கம்பெனிப் படைகளின் ஆதரவைப் பெற்றிருந்தனர்.

மேற்கோள்கள்
-----------

1. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 155. பன்னாட்டுத் தரப்புத்தக எண்:9788131300343.
2. ↑
1895 ஆம் ஆண்டில் காப்புரிமை பெற்ற அமைப்பு முறை
**ஆம்ப்சன்-லிண்டே சுழற்சி**யானது (The Hampson-Linde Cycle) குறிப்பாகக் காற்றிலுள்ள வாயுக்களைப் பிரித்தெடுத்து அதில் உள்ள வாயுக்களைத் திரவமாக்கப் பயன்படும் முறையாகும். வில்லியம் ஆம்ப்சன் மற்றும் கார்ல் வான் லிண்டே ஆகியோர் 1895 ஆம் ஆண்டில் இம்முறையின் காப்புரிமைக்காகத் தனித்தனியே பதிவு செய்திருந்தனர்.

ஆம்ப்சன்-லிண்டே அமைப்புகளானவை ஒரு நேர்-பின்னூட்ட குளிர்விக்கும் முறையான மீளாக்கக் குளிர்வித்தல் முறையை அறிமுகப்படுத்தின. வெப்பத்தைப் பரிமாற்றம் செய்வதற்கான அமைப்புகள் ஒரு படிநிலையிலான குளிர்வித்தலையும் தாண்டி, குறிப்பிட்ட வாயுக்களைத் திரவமாக்கத் தேவைப்படும் மிகக்குறைவான வெப்பநிலைகளைக்கூட அடைவதற்குத் தேவையான தனித்த வெப்பநிலை வேறுபாடுகளை அனுமதிக்கக்கூடியவையாக உள்ளன.

ஆம்ப்சன்-லிண்டே சுழற்சியானது விரிவாக்கப் படிநிலையில் மட்டுமே சிமென்சு சுழற்சி மாதிரியிலிருந்து மாறுபடுகிறது. சிமென்சு சுழற்சி மாதிரியில் வாயுவானது வெளி வேலையைச் செய்ய அனுமதிக்கப்பட்டு குளிர்விக்கப்படுகிறது. ஆனால், ஆம்ப்சன்-லிண்டே சுழற்சியானது முழுக்க, முழுக்க சூல்-தாம்சன் விளைவினைச் சார்ந்தேயுள்ளது. இது குளிர்விக்கும் பகுதியானது, எந்தவித அசையும் பகுதிகளைக் கொண்டிருக்கத் தேவை எழாத ஒரு நன்மையைக் கொண்டுள்ளது.

சுழற்சி
-------

ஆம்ப்சன்-லிண்டே சுழற்சி ; இப்படத்தில் வெளிப்புற குளிர்கலம் காட்டப்படவில்லை. எதிர் மின்வெப்பப் பரிமாற்றி முன்னிலைப்படுத்தப்பட்டுள்ளது
1. வாயுவை அழுத்துவதன் மூலம் — சுழற்சி முறைக்குள் சென்று வர வாயுவிற்குத் தேவைப்படுகின்ற ஆற்றலை வெளியிலிருந்து தருவதன் மூலம் வெப்பப்படுத்தப்படுகிறது.
2. வாயுவானது, ஒரு குளிர்விக்கும் சூழலுக்குள் உட்படுத்துவதன் மூலம், அதன் வெப்பத்தையும், ஆற்றலையும் பகுதியளவு இழக்கச் செய்வதன் மூலம் குளிர்விக்கப்படுகிறது.
3. அடுத்த மற்றும் இறுதிப்படிநிலையில் முன்னதாகக் கிடைத்த வாயுவானது, வெப்பப் பரிமாற்றி மூலம் குளிர்விக்கப்படுகிறது.
4. வாயுவானது, சூல்-தாம்சன் விளைவிற்குட்படுத்துவதன் மூலமாக, அதாவது அதன் வெப்பத்தை நீக்குவதன் மூலமும், ஆற்றலைப் பாதுகாப்பதன் மூலமும் (முன்பு இயக்க ஆற்றலாக இருந்தது தற்போதைய நிலையாற்றலாக மாறியுள்ளது) மேலும் குளிர்விக்கப்படுகிறது.
5. தற்போதைய சுழற்சியில் வாயுவானது அதன் மிகக் குளிர்விக்கப்பட்ட சூழ்நிலையில் உள்ளது. இவ்வாயுவானது மீண்டும் இதே சுழற்சிக்கு உள்ளாக்கப்படுகிறது.
6. படிநலை 3-இல் குளிர்விப்பானாக பங்கேற்கும் போது வெப்பப்படுத்தப்படுகிறது, பிறகு,
7. மற்றுமொரு அல்லது அடுத்த சுழற்சியைத் தொடங்க முதல் படிநிலைக்கு அனுப்பி வைக்கப்பட்டு அழுத்தப்படுவதன் மூலம் சிறிதளவு வெப்பப்படுத்தப்படுகிறது.

ஒவ்வொரு சுழற்சியிலும், நிகர குளிர்வித்தலானது சுழற்சியின் முதல் படிநிலையில் சேர்க்கப்படும் வெப்பத்தை விட அதிகமாக காணப்படும். மேலும், மேலும் பல சுழற்சிகளுக்கு வாயுவானது உட்படுத்தப்படும் போது மேலும் குளிர்விக்கப்பட்டு விரிவாக்கமடையும் உருளையில் வாயுவின் விரிவாக்கம் மேலும் கடினமான செயலாகிறது.

மேற்கோள்கள்
-----------



1. 1 2  "Technical information". Kryolab, Lund University. 30 அக்டோபர் 2016 அன்று மூலம் பரணிடப்பட்டது. 26 January 2013 அன்று பார்க்கப்பட்டது.
2. ↑  A.T.A.M. de Waele, Basics of Joule–Thomson Liquefaction and JT Cooling, Journal of Low Temperature Physics, Vol.186, pp.385-403, (2017), DOI: 10.1007/s10909-016-1733-3, .